
Službene novine Općine Podcrkavlje

27.siječnja 2022.

Br. 1/2022

**SLUŽBENE NOVINE**

OPĆINE PODCRKAVLJE



|  |
| --- |
| God I 27.siječnja 2022. Broj 1/2022 |

**S A D R Ž A J**

1. *Odluka o utvrđivanju osnovice za obračun plaće službenika i namještenika Jedinstvenog upravnog odjela Općine Podcrkavlje*
2. *Odluka o kupnji nekretnine označene kao k.č.br. 236/1, k.o. Podcrkavlje*
3. *Odluka o razvrstavanju cesta u naseljima Brodski Zdenci i Glogovica u Općini Podcrkavlje*

***AKTI OPĆINSKOG NAČELNIKA***

Na temelju članka 9. stavka 2. Zakona o plaćama u lokalnoj i područnoj ( regionalnoj) samoupravi („Narodne novine“ broj 28/10.) i članka 27. Pravilnika o radu („Službeni vjesnik Brodsko-posavske županije“ 43/21) općinski načelnik Općine Podcrkavlje dana 3. siječnja 2022. godine donosi

**O D L U K U**

**o utvrđivanju osnovice za obračun plaće službenika i namještenika**

**Jedinstvenog upravnog odjela Općine Podcrkavlje**

Članak 1.

Ovom Odlukom utvrđuje se osnovica za obračun plaće službenika i namještenika Jedinstvenog upravnog odjela Općine Podcrkavlje.

Članak 2.

Osnovica za obračun plaće službenika i namještenika u Jedinstvenom upravnom odjelu Općine Podcrkavlje iznosi 6.044,51 kunu bruto.

Članak 3.

Ova odluka stupa na snagu osmog dana od dana objave u „Službenim novinama Općine Podcrkavlje“

KLASA:120-01/22-01/1

URBROJ:2178-13-02/1-22-1

OPĆINSKI NAČELNIK

Tomislav Trtanj, v.r.

Temeljem članka 48. Statuta Općine Podcrkavlje („Službeni vjesnik Brodsko-posavske županije“ broj 7/18., 7/20 i 34/21.) i članka 2. i 7. Odluke o gospodarenju nekretninama u vlasništvu Općine Podcrkavlje („Službeni vjesnik Brodsko-posavske županije“ broj 21/14.) općinski načelnik, 11. siječnja 2022. donio je

**O D L U K U**

**o kupnji nekretnine označene kao k.č.br. 236/1, k.o Podcrkavlje**

Članak 1.

Načelnik Općine Podcrkavlje donosi odluku o kupnji nekretnine označene kao k.č.br. 236/1, k.o. Podcrkavlje, opisana kao Livada Kiševina u Kiševinama, upisana u z.k.ul broj 154, ukupne površine 1225 čhv, vlasništvo Ljubice Odžić, Grabarje, Ulica Grabarje 94 i Ivane Odžić, Sibinj, Ulica sv. Vinka 21, svaka u ½ dijela.

Članak 2.

Odluka o kupnji nekretnine iz članka 1. ove Odluke donosi se zbog interesa Općine Podcrkavlje i to radi proširenja izgradnje komunalne i druge infrastrukture oko novo izgrađenog društvenog i vatrogasnog doma i dječjeg vrtića, sve u vlasništvu Općine Podcrkavlje.

Članak 3.

Općina Podcrkavlje zaključit će Ugovor o kupoprodaji nekretnine iz članka 1. ove Odluke sa suvlasnicima Ljubicom Odžić i Ivanom Odžić, po utvrđenoj kupoprodajnoj cijeni od 10,00 kuna/m2, što ukupno iznosi 44.060,00 kuna (slovima: četrdesetčetiritisućešezdesetkuna)

Članak 4.

Po zaključenju kupoprodajnog ugovora provest će se uknjižba prava vlasništva u korist Općine Podcrkavlje u zemljišnim knjigama i katastarskom operatu.

Članak 5.

Ova Odluka stupa na snagu danom donošenja i bit će objavljen u „Službenim novinama Općine Podcrkavlje“.

KLASA: 406-01/22-01/1

URBROJ: 2178-13-02/1-22-1

OPĆINSKI NAČELNIK

Tomislav Trtanj, v.r.

Na temelju članka 101. Zakona o cestama ( NN br. 84/11, 22/13, 54/13, 148/13, 92/14 i 110/19.) i članka 48. Statuta općine Podcrkavlje ("Službeni vjesnik Brodsko-posavske županije" br. 07/18, 7/20 i 34/21) općinski načelnik općine Podcrkavlje 26. siječnja 2022.donosi:

**O D L U K U**

**o razvrstavanju cesta u naseljima Brodski Zdenci i Glogovica u Općini Podcrkavlje**

**Članak 1.**

Ovom Odlukom u nerazvrstane ceste razvrstava se slijedeća cesta u naselju Brodski Zdenci:

1. Cesta **„ULICA MATE TOPALOVIĆA – ODVOJAK PREMA GROBLJU SVETI PETAR U NASELJU BRODSKI ZDENCI „** kojoj pripada k.č.br. 990/1, 1049/1, 1049/2, 925, 1039/1 k.o. Brodski Zdenci.
2. Cesta **„ ULICA MATE TOPALOVIĆA - U NASELJU BRODSKI ZDENCI „,** kojoj pripada k.č.br. 967/1, 967/2 k.o. Brodski Zdenci
3. Cesta **„ ULICA GLOGOVICA – U NASELJU GLOGOVICA „** kojoj pripada 1300, 1329/1 k.o. Glogovica.

**Članak 2.**

Ova odluka stupa na snagu osmog dana od dana objave u „Službenom novinama Općine Podcrkavlje „

*OPĆINSKI NAČELNIK*

*OPĆINE PODCRKAVLJE*

KLASA: 340-01/21-01/12

URBROJ: 2178-13-02/1-22-2

OPĆINSKI NAČELNIK

Tomislav Trtanj, v.r.

Službene novine Općine Podcrkavlje

27.siječnja 2022.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Izdavač: Općina Podcrkavlje,; Glavni urednik: Tomislav Trtanj – općinski načelnik

Tel: 035/221-109, e-mail: [opcina-podcrkavlje@sb.t-com.hr](mailto:opcina-podcrkavlje@sb.t-com.hr)

[www.podcrkavlje.hr](http://www.podcrkavlje.hr)

Službene novine izlaze po potrebi